L 158/28
BG
Официален вестник на Европейския съюз
13.6.2022 г.
(8)
Канада уведоми Комисията за едно огнище на високопатогенна инфлуенца по птиците при домашни птици, разположени в провинция Британска Колумбия, Канада, потвърдено на 10 май 2022 г. с лабораторен анализ (RT-PCR).
(9)
Канада уведоми Комисията за появата на две огнища на високопатогенна инфлуенца по птиците при домашни птици: едното огнище е разположено в провинция Алберта, Канада, а другото — в провинция Саскачеуан, Канада, и те са били потвърдени на 12 май 2022 г. чрез лабораторен анализ (RT-PCR).
(10)
Канада уведоми Комисията за едно огнище на високопатогенна инфлуенца по птиците при домашни птици, разположени в провинция Саскачеуан, Канада, потвърдено на 13 май 2022 г. с лабораторен анализ (RT-PCR).
(11)
Обединеното кралство уведоми Комисията за едно огнище на високопатогенна инфлуенца по птиците при домашни птици, разположени на остров Whalsay, Шетландски острови, Шотландия, Обединено кралство) потвърдено на 30 май 2022 г. с лабораторен анализ (RT-PCR).
(12)
Съединените щати уведомиха Комисията за появата на шест огнища на високопатогенна инфлуенца по птиците при домашни птици: три огнища са разположени в щата Айдахо, Съединени щати, едно — в щата Ню Джързи, Съединени щати, едно — в щата Орегон, Съединени щати, и едно — в щата Пенсилвания, Съединени щати, и са били потвърдени на 17 май 2022 г. с лабораторен анализ (RT-PCR).
(13)
Съединените щати уведомиха Комисията за появата на още четири огнища на високопатогенна инфлуенца по птиците при домашни птици: две огнища са разположени в щата Айдахо, Съединени щати, едно огнище — в щата Минесота, Съединени щати, и едно — в щата Пенсилвания, Съединени щати, и те са били потвърдени на 18 май 2022 г. чрез лабораторен анализ (RT-PCR).
(14)
Също така Съединените щати уведомиха Комисията за появата на две огнища на високопатогенна инфлуенца по птиците при домашни птици: едно огнище е разположено в щата Айдахо, Съединени щати, а едно е в щата Южна Дакота, Съединени щати; и двете огнища са били потвърдени на 19 май 2022 г. с лабораторен анализ (RT-PCR).
(15)
Съединените щати уведомиха Комисията за появата на още едно огнище на високопатогенна инфлуенца по птиците при домашни птици.
Огнището се намира в щата Минесота, Съединени щати, и е било потвърдено на 21 май 2022 г. с лабораторен анализ (RT-PCR).
(16)
Съединените щати уведомиха Комисията за появата на още едно огнище на високопатогенна инфлуенца по птиците при домашни птици.
Огнището се намира в щата Пенсилвания, Съединени щати, и е било потвърдено на 23 май 2022 г. с лабораторен анализ (RT-PCR).
(17)
Ветеринарните органи на Канада, Обединеното кралство и Съединените щати създадоха 10-километрова контролна зона около засегнатите стопанства и проведоха политика за унищожаване на птиците с цел контрол на наличието на високопатогенна инфлуенца по птиците и ограничаване на разпространението на тази болест.
(18)
Канада, Обединеното кралство и Съединените щати представиха на Комисията информация във връзка с епидемиологичната обстановка на своята територия и с предприетите мерки за предотвратяване на по-нататъшното разпространение на високопатогенната инфлуенца по птиците.
Комисията направи оценка на тази информация.
Въз основа на тази оценка и с цел да се запази здравният статус на животните в Съюза, въвеждането в Съюза на пратки с домашни птици, зародишни продукти от домашни птици и прясно месо от домашни птици и пернат дивеч от областите, обхванати от ограниченията, наложени от ветеринарните органи на Канада, Обединеното кралство и Съединените щати поради неотдавнашните огнища на високопатогенна инфлуенца по птиците, следва да не бъде вече разрешено.
(19)
Освен това Обединеното кралство представи актуализирана информация за епидемиологичната обстановка на своята територия във връзка с десет огнища на високопатогенна инфлуенца по птиците (HPAI) в птицевъдни обекти: осем огнища близо до Alford, East Lindsey, Lincolnshire, Англия, Обединено кралство, потвърдени на 11, 12, 13, 14 и 18 декември 2021 г., едно огнище близо до Grimsby, North East Lincolnshire, Lincolnshire, Англия, Обединено кралство, потвърдено на 21 февруари 2022 г. и едно огнище близо до Newtown, Montgomeryshire, Powys, Уелс, Обединено кралство, потвърдено на 21 февруари 2022 г. Обединеното кралство също така представи информация за предприетите мерки за предотвратяване на по-нататъшното разпространение на тази болест.
По-специално след появата на тези огнища на HPAI Обединеното кралство въведе политика за унищожаване на птиците с цел контрол на наличието и ограничаване на разпространението на тази болест.
Освен това, след прилагането на политиката за унищожаване на птиците, Обединеното кралство изпълни необходимите мерки за почистване и дезинфекция по отношение на заразените преди това птицевъдни обекти на неговата територия.